钦定古今图书集成/明伦汇编/官常典/第561卷 > 裴玢
## 钦定古今图书集成/明伦汇编/官常典/第561卷 > 裴玢

按《唐书》本传：“玢五世祖纠，本王疏勒，武德中来朝，拜
鹰扬大将军，封天山郡公，留不去，遂籍京兆。玢初事
金吾将军论惟明为傔力。德宗在奉天，以功封忠义
郡王，从惟明镇鄜坊，署牙将。后节度使王栖曜卒，中
军将何朝宗夜纵火作乱，玢独匿不出，迟明，禽朝宗
以待命。有诏并军司马崔咯斩之，以同州刺史刘公”
济领节度，擢玢为司马。逾年，公济卒，乃授玢节度使。
元和三年，徙山南西道。玢为治严棱，畏远权势，不务
贡奉，蔬食敝衣，居处取避风雨而已。仓库完实，百姓
安之，当世将帅未有及者。以疾辞位，入朝不事驺仗，
妻乘竹舆二，侍婢黄碧缣服。七年卒，赠尚书左仆射，
谥曰节。